Държавен вестник, бр. 103, 2016 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  103
1. пациентът не е в състояние да се пре-
движи до стационарната или мобилната 
рентгенова уредба;
2. мобилната рентгенова уредба не може 
да бъде предвижена до пациента.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Вредно лъчение“ e сумата от вторич-
но – лъчение, възникнало вследствие взаимо-
действие на първичното лъчение с някакво 
вещество, и преминало лъчение.
2. „Катетеризационна лаборатория“ е ка-
бинет, в който се прилагат методите на ин-
вазивна и интервенционална рентгенология.
3. „Компютърна томография с конусовиден 
работен сноп“ е рентгенов компютър-томо-
графски метод за получаване на образи на 
анатомични срезове или на триизмерни образи 
чрез използване на преобразувател на образа 
с голяма площ и ротационна геометрия на 
облъчване.
4. „Кратност на отслабване на лъчезащит-
на преграда“ е отношението на мощността 
на еквивалетната доза в дадена точка без 
лъчезащитната преграда към мощността на 
еквивалентната доза в същата точка при на-
личие на преградата.
5. „Лъчев добив“ e мощността на дозата, 
измерена свободно във въздух по оста на ра-
ботния сноп на 1 m от фокуса на рентгенова 
тръба при големина на анодния ток 1 mА и 
зададени анодно напрежение и филтрация. 
Единицата за лъчев дебит, използвана в тази 
наредба, е mSv.(mA.min)-1.
6. „Медицинска радиологична процедура“ 
е всяка процедура, която предизвиква меди-
цинско облъчване.
7. „Натоварване W“ e произведението на 
анодния ток и времето на използване на една 
рентгенова уредба в една 35-часова работна 
седмица за една работна смяна. Единицата 
за натовареност, използвана в тази наредба, 
е mA.min(.wk)-1.
8. „Оловен еквивалент на лъчезащитна 
преграда“ е дебелината на слоя олово, обезпе-
чаващ при еквивалентни условия на облъчване 
същата кратност на отслабване на лъчението 
както лъчезащитната преграда.
9. „Оператор на рентгеновата уредба“ е 
всяко лице, което според своята длъжностна 
характеристика има право да управлява рент-
геновата уредба и да осъществява облъчване.
10. „Преобразувател на образа“ е устрой-
ство, служещо за преобразуване на лъчевото 
изображение след пациента във видим образ. 
Преобразуватели на рентгеновия образ са: 
рентгенов филм, екран, филм – фолийна ком-
бинация, електронно-оптичен преобразувател, 
плосък панелен детектор или друг цифров 
детектор и др.
11. „Първично лъчение“ е лъчение, получа-
вано непосредствено от рентгеновия източник.
12. „Работен пост“ е рентгеновият източник 
и неговият носач.
13. „Работен сноп“ е тази част от първич-
ното лъчение, която се ограничава от коли-
миращото устройство на рентгеновия апарат.
14. „Разсеяно лъчение“ е лъчение, което 
вследствие взаимодействие с вещество е 
променило първоначалната си посока на 
разпространение.
15. „Рентгенова уредба“ е съвкупност от 
един или няколко работни поста, високовол-
тов генератор, общ команден пулт, охлади-
телна инсталация, уреди и принадлежности, 
устройства за обработване, запаметяване и 
предаване на образите.
16. „Фактор на заетост“ е фактор, който 
отчита средната степен на заетост на опре-
делено защищавано пространство от едно и 
също лице.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. В Наредба № 49 от 2010 г. за основни-
те изисквания, на които трябва да отговарят 
устройството, дейността и вътрешният ред 
на лечебните заведения за болнична помощ 
и домовете за медико-социални грижи (обн., 
ДВ, бр. 83 от 2010 г.; изм., бр. 92 от 2010 г., 
бр. 53 от 2011 г.; изм. с Решение № 15323 от 
2011 г. на ВАС на Република България – бр. 15 
от 2012 г., бр. 32 от 2013 г.; изм. с Решение 
№ 16747 от 2013 г. на ВАС на Република Бъл-
гария – бр. 37 от 2014 г.; изм. и доп., бр. 22 и 
бр. 86 от 2016 г.) в приложение № 1 към чл. 13 
се правят следните изменения:
1. В т. 5.1 изречение второ се изменя така: 
„В помещения с рентгенови уредби се осигу-
рява минимална светла височина 2,6 m, а в 
помещения с други източници на йонизира-
щи лъчения, операционни и родилни зали се 
осигурява минимална светла височина 3 m.“
2. В т. 7.1.3.1 изречение трето се изменя 
така: „За рентгеновите кабинети се прилагат 
изискванията на наредбата по чл. 65, ал. 1, 
т. 6 от Закона за здравето.“
§ 3. При замяна на рентгенова уредба 
с друга от същия вид в съществуващ към 
влизането в сила на тази наредба рентгенов 
кабинет се допуска до 10 на сто отклонение 
от минималните размери на процедурните по-
мещения по чл. 5 и 6, съгласувано с органите 
на здравно-радиационния контрол по чл. 62, 
ал. 2 от Наредба № 36 от 2009 г. за условията 
и реда за упражняване на държавен здравен 
контрол по реда на чл. 23, ал. 1. 
§ 4. Наредбата се издава на основание 
чл. 65, ал. 1, т. 6 от Закона за здравето.
Министър: 
Петър Москов